**ОСНОВНО УЧИЛИЩЕ „ХРИСТО БОТЕВ” – с. Пелишат, общ. Плевен**

**адрес: 5895 с. Пелишат, ул. „Христо Кънчев” №6, тел: 0650/98597, e-mail: info-1500125@edu.mon.bg**

**ПРАВИЛНИК**

**ЗА ДЕЙНОСТТА НА УЧЕНИЧЕСКИЯ СЪВЕТ НА**

**ОСНОВНО УЧИЛИЩЕ „ХРИСТО БОТЕВ“ С. ПЕЛИШАТ**

**ЦЕЛИ:**

1. Да осъществява връзка между ученици – учители – училищно ръководство и родители.
2. Да защитава правата и интересите на учениците.
3. Да дава гласност на проблемите на учениците.
4. Да стимулира ангажираността в общоучилищния живот.
5. Да участва активно в дейности, свързани с личностното развитие и поемане на отговорност от страна на учениците.

**ЗАДАЧИ:**

1. Стимулиране на ангажираността на учениците в общоучилищния живот.
2. Изграждане на активна позиция към явленията и процесите в общността.
3. Активно участие в дейностите, насочени към личностно развитие и поемане на отговорност.
4. Обучаване в лидерски умения.
5. Представяне на ученическата общност на Първо основно училище „Христо Ботев“ пред други институции.
6. Организиране на вътрешноучилищни изяви, конкурси и състезания.

**ЧЛЕНСТВО:**

1. Ученическото самоуправление в ОУ „Христо Ботев“ се организира на **ниво паралелка и ниво училище.**
2. Член на УС може да бъде всеки ученик от 1 до 7 клас, който отговаря на следните критерии:
	* + ползва се с доверие и уважение сред съучениците и учители;
		+ способен е да поема отговорност;
		+ не е допускал нарушения на ПДУ на ОУ „Христо .Ботев“;
		+ съпричастен е към училищния живот.

**НИВО ПАРАЛЕЛКА:**

 1. Съставът на Ученическият съвет на **паралелката с**е избира по време на часа на класа от учениците, чрез тайно или явно гласуване в началото на учебната година.

 2. Ученическият съвет на паралелката се състои от председател и заместник председатели.

 3. Ученическият съвет на паралелката има следните функции:

* + - участва в планирането на тематиката в часа на класа;
		- съдейства за спазване на правата на учениците;
		- участва активно в решаване на проблемите на класа;
		- организира провеждането на дейностите на класа;
		- координира дейностите с другите класове;
		- организира и координира дейностите по проекти на класа;
		- участва в организирането на извънкласни и извънучилищни дейности;
		- се подпомага от класния ръководител.

 4. Председателят на Ученическия съвет на класа е член на Училищния ученическия съвет.

 5. При внасяне на предложение за наказание на ученик от класа, класният ръководител го съгласува с Ученическия съвет на паралелката. Ако има различие, се внасят и двете предложения.

**НИВО УЧИЛИЩЕ:**

1. Училищният ученически съвет (УУС) се състои от председателите на ученическите съвети на всеки клас от 1 до 7 клас.
2. УУС се ръководи от Управителен съвет (УС), състоящ се от председателя и заместник председател. Изборът им се осъществява от УУС, чрез тайно или явно гласуване. Избират се за срок от 1 година.
3. УУС на ОУ „Христо Ботев“ има следните функции:
	* + - Свиква се най-малко веднъж в месеца;
			- Изработва и приема План за дейността и свой правилник;
			- Прави предложения пред Директора и Педагогическия съвет относно начините на упражняване на правата на учениците;
			- Мотивира учениците да участват активно в процеса на вземане на решения, касаещи училищния живот и ученическата общност;
			- Участва в изработването на училищния правилник, Раздел „Ученици“;
			- Посредничи в разрешаването на възникнали проблеми, свързани с организацията и протичането на учебния процес или на извънкласните дейности;
			- Подпомага провеждането на дейностите на класа и общоучилищните изяви;
			- Работи по проекти съвместно с другите ученици, учителите, училищното ръководство и родителите;
4. УУС се подпомага от педагогическия съветник на училището;
5. Ученическият съвет на училището има право:
	* + да събира парични средства от учениците за културни прояви, благотворителни и други дейности по негова инициатива, свързани с провеждане на училищни мероприятия, отдих и спорт;
		+ да предлага на училищното ръководство и Педагогическия съвет мерки за подобряване на образователно-възпитателен процес.
		+ По преценка на директора на училището председателят и заместник председателите на Ученическия съвет могат да участват в заседание на Педагогическия съвет с право на решаващ глас.

**ЗАДЪЛЖЕНИЯ:**

1. Да участва редовно в събранията на УУС.

2. Да изразява мнението на своите съученици.

3. Да спазва настоящия правилник.

4. Да изпълнява решенията, взети на събрание на УУС.

5. Да съдейства за постигане на целите на УУС.

**ПРЕКРАТЯВАНЕ НА ЧЛЕНСТВО:**

1. Всеки член може да напусне Училищния ученически съвет по собствено желание с предварителна обосновка.
2. Всеки член на УУС , може да бъде лишен от право на членство в УУС при 3 необосновани отсъствия от събрания.
3. При системно неизпълнение на задачите, поставени от съвета.
4. Член на УУС, който извърши нарушение на Правилника за дейността на училището или законите на Република България, за което е предвидена санкция се лишава от членство.

**ПРОЦЕДУРА ЗА ЛИШАВАНЕ ОТ ЧЛЕНСТВО В УУС:**

1. Прави се обосновано предложение пред събранието на УУС за изключване на представител, което се подлага на гласуване. Решението се счита за взето при 50% + 1 гласа „за“.
2. Председателя на УУС или негов заместник, уведомява класа за извършеното нарушение на техния представител и за решението на събранието.
3. Прави се предложение паралелката да излъчи друг свой представител за член на УУС.